Vedtægter for

LOKALHISTORISK FORENING FOR VINTERSBØLLE/NYRÅD

**§ 1**

Foreningens navn: **LOKALHISTORISK FORENING for VINTERSBØLLE/NYRÅD**

**§ 2**

Foreningens formål er:

1. At udbrede kendskabet til Vintersbølle og Nyråd historie.
2. At bevare væverhuset/beværterhuset i Vintersbølle Skov samt gøre det tilgængeligt for grupper med interesse i egnens historie og natur.

**§ 3**

Som medlemmer af foreningen optages alle interesserede, der betaler det fastsatte kontingent. Ægtepar, foreninger, institutioner og virksomheder optages med rettigheder svarende til ét medlemskab og én stemme.

**§ 4**

Generalforsamlingen er foreningens øverste myndighed. Ordinær generalforsamling afholdes hvert år inden udgangen af marts måned og indkaldes med mindst 14. dages varsel på foreningens hjemmeside eller ved direkte henvendelse til medlemmerne.

Forslag til behandling på generalforsamlingen skal være formanden i hænde senest 8 dage før generalforsamlingen.

Generalforsamlingens beslutninger træffes ved simpelt stemmeflertal. Der kan kun stemmes ved personligt fremmøde, og hvert medlemskab har kun én stemme.

Generalforsamlingens dagsorden skal indeholde følgende punkter:

1. Valg af dirigent og stemmetæller
2. Formandens beretning
3. Fremlæggelse af det reviderede regnskab.
4. Budgetforslag for det kommende år.
5. Fastsættelse af kontingent.
6. Forslag til arbejdsplan for det kommende år.
7. Indkomne forslag.
8. Valg til bestyrelsen.
9. Valg af revisor og revisorsuppleant.

 10) Eventuelt.

**§ 5**

Foreningens bestyrelse består af 5 medlemmer, der vælges for 2 år ad gangen. 3 medlemmer afgår på i ulige år og 2 medlemmer i de lige år, første gang ved lodtrækning og førstegang ved generalforsamlingen i året 2003. Der vælges 2 suppleanter for 1 år ad gangen.

Genvalg kan finde sted.

Bestyrelsen konstituerer sig selv med formand, kasserer og sekretær. Bestyrelsen fastsætter selv sin forretningsorden.

**Tegningsregel: Formand og kasserer er tegningsberettigede i fællesskab.**

2 revisorer og 1 revisorsuppleant fungerer indtil nye vælges jf. § 4.

**§ 6**

Ekstraordinær generalforsamling skal afholdes, når bestyrelsens flertal ønsker det, eller 1/3 af medlemmerne fremsætter begæring herom med forslag til dagsorden. Denne generalforsamling skal afholdes inden 1 måned efter, at begæringen er fremsat.

**§ 7**

Vedtægterne kan ændres, hvis 2/3 af de fremmødte medlemmer stemmer herfor.

**§ 8**

Foreningens regnskabsår følger kalenderåret

Regnskabet revideres af 2 revisorer valgt af generalforsamlingen.

**§ 9**

Opløsning af foreningen kan kun finde sted, når 2/3 af de fremmødte medlemmer på 2 på hinanden følgende generalforsamlinger, afholdt med mindst 4 ugers mellemrum, stemmer herfor.

I tilfælde af opløsning af foreningen overføres eventuel formue til andet lokalhistoriskarbejde i kommunen efter generalforsamlingens nærmere beslutning. Eventuelt indsamlet materiale overdrages til Lokalhistorisk Arkiv eller Sydsjællands Museum.

Således vedtaget på den stiftende generalforsamling den 28/8-2000.

Ændret den 23.3.2002. Ændret den 30.3.2009. Ændret den 19.3.2018.